L 136/4
BG
Официален вестник на Европейския съюз
13.5.2022 г.
(3)
Действащите понастоящем мерки са мерките, наложени с Регламент за изпълнение (ЕС) 2021/1266 след разследване в рамките на преглед с оглед изтичане на срока на действие на първоначалните антидъмпингови мерки.
Действащите мита представляват фиксирани суми в размер от 0 EUR на тон до 198 EUR на тон върху вноса от включените в извадката производители износители, 115,6 EUR на тон върху вноса от невключените в извадката оказали съдействие дружества и фиксирана сума в размер на 172,2 EUR на тон върху вноса от всички други дружества.
(4)
В член 4, параграф 2 от Регламент за изпълнение (ЕС) 2021/1266 се предвижда следното: „В съответствие с член 13, параграф 4 от Регламент (ЕС) 2016/1036 Комисията след консултация с Консултативния комитет може да вземе решение за освобождаване от митото, чийто обхват е разширен по силата на член 2, параграф 1 и член 3, параграф 1, на вноса, осъществяван от дружества, които не заобикалят антидъмпинговите мерки, наложени с член 1.“
1.2.
Изравнителни мита (5)
С Регламент (ЕО) No 598/2009 (7) Съветът наложи окончателно изравнително мито в размер от 211,2 EUR до 237 EUR на тон нетно тегло върху вноса на моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, общоизвестни като „биодизел“, в чист вид или в смес с тегловно съдържание над 20 % на моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, с произход от Съединените американски щати.
Изравнителното мито, наложено с посочения регламент, е наричано по-долу „първоначалните изравнителни мерки“.
Разследването, което доведе до налагане на първоначалните изравнителни мерки, се нарича по-долу „първоначалното антисубсидийно разследване“.
(6)
С Регламент за изпълнение (ЕС) No 443/2011 (8) след разследване за заобикаляне на мерките Съветът разшири обхвата на окончателното изравнително мито, наложено с Регламент (ЕО) No 598/2009, за да включва вноса на биодизел, изпращан от Канада, деклариран или не с произход от Канада.
Със същия регламент Съветът разшири обхвата на окончателното изравнително мито, наложено с Регламент (ЕО) No 598/2009, за да включва вноса на биодизел в смес с тегловно съдържание 20 % или по-малко на моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, с произход от САЩ.
(7)
Действащите понастоящем мерки са мерките, наложени с Регламент за изпълнение (ЕС) 2021/1267 след разследване в рамките на преглед с оглед изтичане на срока на действие на първоначалните изравнителни мерки.
Изравнителните мита, които понастоящем са в сила, представляват фиксирани суми в размер от 211,2 EUR до 237 EUR на тон нетно тегло върху вноса от производителите износители.
(8)
В член 4, параграф 2 от Регламент за изпълнение (ЕС) 2021/1267 се предвижда следното: „В съответствие с член 23, параграф 6 от Регламент (ЕС) 2016/1037 Комисията след консултация с Консултативния комитет може да вземе решение за освобождаване от митото, чийто обхват е разширен по силата на член 2, параграф 1 и член 3, параграф 1, на вноса, осъществяван от дружества, които не заобикалят изравнителните мерки, наложени с член 1.“
2.
ПРОЦЕДУРА
2.1.
Искане за освобождаване (9)
На 7 септември 2021 г.
Европейската комисия получи искане за освобождаване от антидъмпинговите и изравнителните мерки, приложими за вноса на биодизел, изпращан от Канада, деклариран или не с произход от Канада.
Искането е подадено от дружеството Verbio Diesel Canada Corporation („заявителя“).
(7) Регламент (ЕО) No 598/2009 на Съвета от 7 юли 2009 г. за налагане на окончателно изравнително мито и окончателно събиране на временното мито, наложено върху вноса на биодизел с произход от Съединените американски щати (ОВ L 179, 10.7.2009 г., стр. 1).
(8) Регламент за изпълнение (ЕС) No 443/2011 на Съвета от 5 май 2011 г. за разширяване на обхвата на наложеното с Регламент (ЕО) No 598/2009 окончателно изравнително мито върху вноса на биодизел с произход от Съединените американски щати по отношение на внос на биодизел, изпращан от Канада, деклариран или не с произход от Канада, и за разширяване на обхвата на наложеното с Регламент (ЕО) No 598/2009 окончателно изравнително мито по отношение на внос на биодизел в смес с тегловно съдържание на биодизел, по-малко или равно на 20 %, с произход от Съединените американски щати, както и за прекратяване на разследването по отношение на вноса, изпращан от Сингапур (ОВ L 122, 11.5.2011 г., стр. 1).